ฉีดยาคุมมา 3ปีค่ะ ครบกำหนดฉีดใหม่ 1 มค 2561 แต่ไม่ได้ฉีด และไม่ได้มี พสพ ถ้ากินยาคุมแบบเม็ดต้องกินก่อนมี พสพ กี่วันคะ ถ้ากินหมด1แผงแล้วหยุดกินได้มั้ยคะ หรือฉีดยาคุมแบบเดือนละเข็ม ต้องฉีดก่อนมี พสพ กี่วัน ครบกำหนดแล้วไม่ต้องฉีดได้มั้ยคะ ( 3 เดือนเจอแฟน 1ครั้ง แฟนปล่อยใน)
สวัสดีครับ การใช้ยาคุมแบบฉีดมากกว่า 1 ปีติดต่อกันนั้นจะทำให้มีประสิทธิภาพการป้องกันการตั้งครรภ์หลังจากหยุดฉีดยาแล้ว 6-8 เดือนครับ แต่การที่จะได้ประสิทธิภาพการคุมกำเนิดสูงสุดนั้นจำเป็นจะต้องฉีดยาคุมกำเนิดต่อเนื่องครับตามกำหนดนะครับ หลังจากหยุดฉีดยาแล้วจึงอยากให้ใช้วิธีอื่นในการคุมกำเนิดร่วมด้วยครับการคุมกำเนิดด้วยยาคุมกำเนิดแบบรับประทานนั้น จะมีผลเริ่มคุมกำเนิดได้หลังจากเริ่มรับประทาน 7 วันครับ (ในกรณีที่ไม่ทราบวันที่ประจำเดือนมาแน่นอน) เพราะฉะนั้นระยะปลอดภัยของยาคุมกำเนิดชนิดกินนั้นจะเป็นหลังจากเริ่มรับประทานไปแล้ว 1 สัปดาห์ครับ แต่ประสิทธิภาพการคุมกำเนิดจะด้วยกว่าการฉีดยาคุมครับ (ป้องกันการตั้งครรภ์ได้ 92-97% ส่วนแบบฉีด 99%) ส่วนหลังจากรับประทานครบ 1 แผงแล้วสามารถหยุดได้เลยครับ แต่ประสิทธิภาพการคุมกำเนิดของยาก็จะหมดไปด้วยนะครับ สามารถอ่านข้อดีข้อเสียของยาคุมกำเนิดแต่ละชนิดได้ที่นี่ครับ